Kantteger

Agriopocorinae
 Coreinae
 Meropachydinae
 Pseudophloeinae

Kantteger (Coreidae) er insekter som tilhører tegene, en gruppe av nebbmunner. Det er i Norge funnet 5 arter av kantteger.

Navnet kommer av at enkelte arter har en bred og utstående kant langs kroppen.

 Utseende 
Kantteger er gjennomsnittlig store teger, med lengde oppmot 2 cm, noen arter kan bli hele 4 cm. og er dermed av de aller største landtegene, men så store arter finnes ikke i Norge. Utseende varierer mye, men de fleste artene har god kamuflasje og enkelte har spesielle utvekster på kroppen eller beina. Fargene er som regel brunlige, men de kan være både fargerike og ha et metalisk utseende.

 Levevis 
Kantteger er nebbmunner, det vil si at de har sugende munndeler, som de bruker til å suge plantesaft med. Mange arter er derfor skadedyr i jord- og landbruket, ved at de suger plantesaft fra nyttevekster. Ingen av kanttegene er rovdyr.

De fleste artene finnes i varmere strøk.  Bare et fåtall finnes i Norge.

Eggene legges på vertsplanten, hvor egget klekker.  Kantteger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Nymfen gjennomgår omtrent fem hudskift eller larvestadier. Utviklingen fra egg til voksen tar vanligvis omtrent fire uker.

 Systematisk inndeling / norske arter 
Kantteger tilhører nebbmunnene som har det til felles at munndelene er sugende og at de suger opp næringen.  Nebbmunner lever av plantesaft fra planter og trær. Foruten tegene består nebbmunnene av plantesugere (Homoptera).

Familien kantteger er systematisk plassert i delgruppen Trichophora, sammen med:  Vepseteger, Hyocephalidae , Rhopalidae, Stenocephalidae

Et latinsk familienavn ender med ...idae, og et navn på en overfamilie på  ...oidea.

 ekte insekter (Ectognatha)
 vingede insekter (Pterygota)
 Neoptera («nyvinger»)
 nebbmunner (Hemiptera)
 delgruppe plantesugere (Homoptera) (parafyletisk)
 delgruppe teger (Heteroptera) 
 delgruppe Pentatomomorpha
 delgruppe Trichophora
 overfamilien Coreoidea
 familien kantteger (Coreidae) – omtrent 1 900 arter i verden, fordelt på ca. 250 slekter.
 underfamilien Agriopocorinae – mangler i Europa
 underfamilien Coreinae – 30 arter i Europa, i Norden forekommer:
 slekten Coreus
 syrekanttege, Coreus marginatus (Linnaeus, 1758) – den vanligste arten. I Norge finnes den på sør- og østlandet, men er også funnet i Sogn og Fjordane. 
 slekten Spathocera
 Spathocera dalmani (Schilling, 1829) – I Norge finnes den på sør- og østlandet.
 slekten Syromastus – ikke i Norge, men én art forekommer i Sverige:
 Syromastus rhombeus (Linnaeus, 1767)
 underfamilien Meropachydinae – mangler i Europa
 underfamilien Pseudophloeinae – 25 arter i Europa. I Norden forekommer:
 Arenocoris fallenii (Schilling, 1829) – finnes i Sverige, ikke i Norge
 Bathysolen nubilus (Fallén, 1807) – finnes i Sverige, ikke i Norge
 Ceraleptus lividus (Stein, 1858) – finnes i Sverige, ikke i Norge
 slekten Coriomeris 
 Coriomeris denticulatus (Scopoli, 1763) – sjelden i Norge. Kun få funn i Østfold.
 Coriomeris scabricornis (Panzer, 1794) – ikke funnet i Norge, finnes i Sverige og Finland.
 slekten Nemocoris 
 Nemocoris fallenii R.F. Sahlberg, 1848 – I Norge funnet bare på i Telemark.
 slekten Ulmicola  
 Ulmicola spinipes (Fallén, 1829) – I Norge finnes den på sør- og østlandet.

 Kilder 
 Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39

 Eksterne lenker 

 Norsk Entomologisk forening – for deg som vil lære mer om insekter.
 Fauna Europaea  - Europas fauna, arter og utbredelseskart.

Kategori:Teger